**Eduardo Casanova Valdehita**, nado en Madrid o 24 de marzo de 1991, é un actor, guionista e director español. É coñecido polo público grazas ó seu papel como Fidel Martínez na serie de televisión *Aída*.

Traxectoria
-----------

Empezou a traballar como actor ós doce anos. En 2005, con tan só quince anos, formou parte da serie de comedia *Aída*, emitida en Telecinco até 2014. Casanova interpretou a Fidel Martínez, o fillo de Chema (Pepe Viyuela) e a súa primeira esposa Marisa (Lola Dueñas). Na primeira tempada da serie vemos como o mozo se instala no ficticio barrio de Esperanza Sur co seu pai. Pola súa intelixencia e as súas afeccións, non acaba de encaixar no barrio. Na quinta tempada, o personaxe declárase abertamente gai diante da súa familia e amigos.

En 2007 participou na obra *Diario de una pulga* e en *El Principito*, montaxe na que estivo a traballar até 2008. En 2011 volveu ó teatro para participar na montaxe *The Hole*, un espectáculo que recibiu críticas moi positivas por parte da crítica e o público.

En 2011 participou na película de Álex de la Iglesia *La chispa de la vida*, con José Mota e Salma Hayek. Ese ano, con tan só 19 anos, escribiu e dirixiu a súa primeira curtametraxe: *Ansiedad*, que conta no seu elenco con nomes como Ana Polvorosa e Secun de la Rosa. Por devandita curtametraxe conseguiu unha distinción no Festival de cine El Novelísimo de Hervás.

En 2016, dirixe a súa primeira longametraxe *Pieles*, na que conta con actores e actrices do talle de Candela Peña, Macarena Gómez, Ana Polvorosa, Secun de la Rosa, Carmen Machi e Jon Kortajarena, entre outros. O filme narra diversas historias cruzadas sobre persoas con deformidades físicas que teñen problemas para encaixar na sociedade. O filme foi producido por Álex de la Iglesia, Carolina Bang e Kiko Martínez. En febreiro de 2017 participou na sección oficial Panorama da Berlinale. En marzo no Festival de cine de Málaga e en xuño de 2017 estreouse nas salas de cine de España.

Notas
-----

1. ↑  Diario de León. "Entrevista a Eduardo Casanova". Arquivado dende o orixinal o 09 de febreiro de 2019. Consultado o 08 de febreiro de 2019.
2. ↑  VayaTele. "Fidel adquiere protagonismo en Aída".
3. ↑  El cultural. "Una cena con erotismo, risas y acrobacias".
4. ↑  20 minutos. "Álex de la Iglesia presenta 'La chispa de la vida', su película "más agria y amarga"".
5. ↑  La voz de Galicia. "Eduardo Casanova se estrena como director con el cortometraje «Ansiedad»".
6. ↑  eldiario.es. "Eduardo Casanova y Canco Rodríguez entre los premiados en el festival de cine "El Novelísimo" de Hervás".
7. ↑  Sensacine. "'Pieles': Eduardo Casanova habla de su primera película como director".
8. ↑  Teleprograma. "Eduardo Casanova prepara su primera película". Arquivado dende o orixinal o 23 de setembro de 2017. Consultado o 08 de febreiro de 2019.
9. ↑  La Vanguardia. "Casanova lleva "Pieles" a la Berlinale con el mensaje de aceptar lo diferente".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Eduardo Casanova Modificar a ligazón no Wikidata*** |

### Ligazóns externas

* 

* Eduardo Casanova na IMDb *(en inglés)*.

* Portal:Cine
* Portal:Diversidade sexual

|  |  |
| --- | --- |
| Control de autoridades | 
* Wd: Q3626210
* WorldCat
* VIAF: 313246065
* Allmovie: p739574
* AlloCiné: 250625
* BNE: XX5453254
* CANTIC: a12118382
* GND: 1200964292
* IMDb: nm1816428
* ISNI: 0000000444384827
* LCCN: no2019001080
* SUDOC: 220016003
* TMDb: 931271

 |